
IZVJEŠTAJ O RADU HUP PČELINJAK U 2020.g
2020. godina je treća godina našeg postojanja. Zahvaljujući našim aktivnostima, prisutnostima u medijima te raznim odrađenim projektima postali smo poznati diljem RH. Iz tih razloga smo u 2020. godini dobili i dvije vrijedne donacije, 80.000,00 kn od tvrtke P&G i 360.000,00 kn od tvrtke Konzum plus. Obadvije donacije su namjenski utrošene. Zahvaljujući donaciji tvrtke P&G posađeno je diljem lijepe naše preko 2000 medonosnih stabala. Podizanje Hrvatske pčelarske službe koju financira tvrtka Konzum plus odraditi će se tijekom 2021. godine.
Uz to uspješno je odrađeno naše već poznato pčelarsko dežurstvo, a uz financijsku pomoć Grada Zagreba odradili smo i edukaciju za pregledače.
Svakako treba napomenuti i natječaj koji je raspisalo Ministarstvo poljoprivrede na kojem nam je odobreno nešto manje od 20.000,00 kn a koji će također biti utrošeni za razvoj Hrvatske pčelarske službe.
Ova 2020. godina je bila izuzetno zahtjevna za naše djelovanje jer smo svjedočili epidemiji korone a i snažnom potresu koji je pogodio Grad Zagreb. Naše aktivnosti, uprkos tome, nisu stale. Pripadnici Gradske pčelarske službe su bili na raspolaganju svim relevantnim službama ali i pčelarima, međutim, za naše djelovanje nije bilo potrebe.
Nastavili smo, iako dosta skromnije, suradnju sa prijateljskom UP Propolis ali smo uspostavljali kontakte i sa drugim udrugama diljem RH. Iz već navedenih razloga redovnih predavanja i druženja nismo imali te smo odradili samo jedan izlet na sajam u Pazinu te smo tom prilikom posjetili i pčelarsko gospodarstvo Kovač kod Poreča.
S obzirom na sve nedaće koje su nas pratile godinu 2020. možemo smatrati i više nego uspješnom.
U Zagrebu, 02.12.2021.                                                                 Dražen Jerman
                                                                                                   predsjednik HUP Pčelinjak

